CELEX: 22005D0181
Language: hu
Date: 2005-03-01 00:00:00
Title: 2005/181/EK: Az AKCS–EK Vám-együttműködési Bizottság 2/2005. számú határozata (2005. március 1.) az AKCS-államok különleges helyzetének figyelembevételével a tartósított tonhal és tonhalfilé (HR ex 16.04 vámtarifaszám) gyártásának tekintetében a származó termék fogalmától való eltérésről

8.3.2005   
            
            
               HU
            
            
               Az Európai Unió Hivatalos Lapja
            
            
               L 61/48
            
         
      AZ AKCS–EK VÁM-EGYÜTTMŰKÖDÉSI BIZOTTSÁG 2/2005. SZÁMÚ HATÁROZATA
   
   (2005. március 1.)
   az AKCS-államok különleges helyzetének figyelembevételével a tartósított tonhal és tonhalfilé (HR ex 16.04 vámtarifaszám) gyártásának tekintetében a származó termék fogalmától való eltérésről
   (2005/181/EK)
   AZ AKCS–EK VÁM-EGYÜTTMŰKÖDÉSI BIZOTTSÁG,
   tekintettel a Cotonou-ban 2000. június 23-án aláírt AKCS–EK partnerségi megállapodásra és különösen annak V. melléklete 1. jegyzőkönyve 38. cikkére,
   mivel:
   
               (1)
            
            
               Az említett jegyzőkönyv 38. cikke (1) bekezdése úgy rendelkezik, hogy a származási szabályoktól el szabad térni, amennyiben azt egy már meglévő iparág fejlődése vagy új iparág létesítése indokolja.
            
         
               (2)
            
            
               Az említett jegyzőkönyv 38. cikke (8) bekezdése előírja, hogy tonhalkonzerv esetében 8 000 tonna és tonhalfilé esetében 2 000 tonna éves kontingens erejéig az eltérés biztosítása automatikus.
            
         
               (3)
            
            
               Az AKCS-államok különleges helyzetének figyelembevételével a tonhalkonzervek és tonhalfilék (HR ex16.04 vámtarifaszám) gyártásának tekintetében a származó termék fogalmától való eltérésről szóló 2/2002. számú AKCS–EK vám-együttműködési bizottsági határozat 2002. október 28-án került elfogadásra. Az e határozat 1. cikkében előírt eltérés a 2002. október 1-je és 2005. február 28-a közötti időszakban alkalmazandó.
            
         
               (4)
            
            
               E rendelkezés lejáratára való tekintettel az AKCS-államok 2004. november 8-án a tonhalkonzervre és tonhalfilére vonatkozóan az összes AKCS-államra érvényes kérelmet nyújtottak be az AKCS–EK partnerségi megállapodásban lévő származási szabályoktól való újabb átfogó eltérésre, mely 2005. március 1-jétől kezdődően magába foglalja a Közösségbe importált – 8 000 tonna tonhalkonzervet és 2 000 tonna tonhalfilét – teljes éves mennyiségeket.
            
         
               (5)
            
            
               Az eltérés iránti kérelemre az 1. jegyzőkönyv vonatkozó rendelkezései értelmében, különösen annak 38. cikke (8) bekezdésére való tekintettel kerül sor, és a kért mennyiségek az éves kontingens határértékei közé esnek, amit az AKCS-államok kérelmére automatikusan biztosítanak.
            
         
               (6)
            
            
               E határozat 2005. március 1-jétől 2007. végéig érvényes az új kereskedelmi megállapodások elfogadásáig, melyek az AKCS–EK partnerségi megállapodás 37. cikke értelmében 2008. január 1-jén lépnek hatályba.
            
         
               (7)
            
            
               A 2/2002. számú határozat a tonhalkonzervre vonatkozik, azonban automatikusan a tartósított tonhalra alkalmazzák. A tartósított tonhal fogalom magában foglalja a tonhalkonzervet, a műanyag zacskóba vagy egyéb csomagolóanyagokba vákuumcsomagolt tonhalat. Az Európai Közösségek Kombinált Nómenklatúrája a tartósított tonhal fogalmat használja, ami magában foglalja a tonhalkonzervet is. E határozatban ugyanezt a terminológiát kell használni.
            
         
               (8)
            
            
               Az elfogadott eltéréshez tartozó mennyiségeket a Bizottságnak a tagállamok és az AKCS-államok vámhatóságaival együttműködésben kell kezelnie. Ezért részletes szabályokat kell elfogadni,
            
         A KÖVETKEZŐKÉPPEN HATÁROZOTT:
   1. cikk
   Az AKCS–EK partnerségi megállapodás V. melléklete 1. jegyzőkönyve II. mellékletében foglalt lista különleges rendelkezéseitől való eltéréssel a HR ex 16.04 vámtarifaszáma alá tartozó, az AKCS-államokban gyártott, nem származó tonhalból készült tartósított tonhal és tonhalfilé az e határozatban foglaltakkal összhangban AKCS-államokból származónak tekintendő.
   2. cikk
   Az 1. cikkben előírt eltérés azokra a határozat mellékletében szereplő termékekre és mennyiségekre vonatkozik, melyeket 2005. március 1. és 2007. december 31. között importálnak az AKCS-államokból a Közösségbe.
   3. cikk
   A mellékletben meghatározott mennyiségeket a Bizottság kezeli, amely meghoz a hatékony kezelés érdekében tanácsosnak ítélt minden igazgatási intézkedést. A vámkontingensek kezelésére vonatkozó 2454/93/EGK rendelet (1) 308a., 308b. és 308c. cikke értelemszerűen vonatkozik a mellékletben szereplő mennyiségek kezelésére.
   4. cikk
   (1)   Az AKCS-államok vámhatóságai megteszik a szükséges lépéseket az 1. cikkben említett termékek kivitelének mennyiségi ellenőrzésére. E célból az e határozat alapján általuk kibocsátott minden bizonyítványon szerepel az arra való utalás.
   (2)   Az említett országok illetékes hatóságai az AKCS-csoport titkársága által háromhavonta kimutatást küldenek a Bizottságnak arról, hogy milyen mennyiségekről állítottak ki EUR.1 szállítási bizonyítványokat e határozat alapján, és közlik a bizonyítványok sorszámát.
   5. cikk
   Az e határozat értelmében kiállított EUR.1 szállítási bizonyítványok 7. rovatában az alábbi jelzések egyike szerepel:
   
               —
            
            
               Derogation – Decision No 2/2005;
            
         
               —
            
            
               Dérogation – Décision no 2/2005;
            
         6. cikk
   Az AKCS-országok, a tagállamok és az Európai Közösség a maga részéről megteszi a határozat végrehajtásához szükséges intézkedéseket.
   7. cikk
   Ez a határozat az elfogadása napján lép hatályba.
   Ez a határozat 2005. március 1-jétől alkalmazandó.
   
      Kelt Brüsszelben, 2005. március 1-jén.
      
         
            az AKCS–EK Vám-együttműködési Bizottság részéről
         
         
            közös elnök
         
         Robert VERRUE
         
         Isabelle BASSONG
         
      
   
   
      (1)  HL L 253., 1993.10.11., 1. o. A legutóbb a 2286/2003/EK rendelettel (HL L 343., 2003.12.31., 1. o.) módosított rendelet.
   
      MELLÉKLET
      
                  Tételszám
               
               
                  HR-vámtarifaszám
               
               
                  Árumegnevezés
               
               
                  Időtartam
               
               
                  Mennyiség
                  (tonna)
               
            
                  09.1632
               
               
                  ex 16.04
               
               
                  Tartósított tonhal (1)
                  
               
               
                  2005.3.1.–2006.2.28.
               
               
                  8 000
               
            
                  2006.3.1.–2007.2.28.
               
               
                  8 000
               
            
                  2007.3.1.–2007.12.31.
               
               
                  6 666
               
            
                  09.1637
               
               
                  ex 16.04
               
               
                  Tonhalfilé
               
               
                  2005.3.1.–2006.2.28.
               
               
                  2 000
               
            
                  2006.3.1.–2007.2.28.
               
               
                  2 000
               
            
                  2007.3.1.–2007.12.31.
               
               
                  1 666
               
            
         (1)  Bármilyen csomagolástípusban, ahol a termék az ex 16.04 HR-vámtarifaszám értelmében tartósítottnak tekinthető.